GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/3

URBROJ: 2158-44-24-2

Osijek, 5. ožujka 2024. godine

**Z A P I S N I K**

40. sjednica Školskog odbora Graditeljsko-geodetske škole Osijek održana je od 5. ožujka 2024. godine u knjižnici u prizemlju škole.

Datum održavanja 40. sjednice školskog odbora utvrđen je na 39. sjednici Školskog odbora održanog 29. veljače 2024. godine te je naknadno svim članovima upućen i pisani poziv.

### Nazočni članovi Školskog odbora:

Iz reda nastavnika: Marko Molnar, nastavnik

 Gabrijela Anić, nastavnica

Predstavnici osnivača: Tihomir Štefić

 Mirko Ivković

Antonio Mihalj

Predstavnik roditelja: Ivana Nićin

Odsutni:

Predstavnik radnika: Marina Matić

**Ostali prisutni na sjednici:** Ines Šitum Kulić, tajnica škole

Darko Pšihistal, ravnatelj škole

***D n e v n i r e d***

1. Usvajanje zapisnika 39. sjednice Školskog odbora
2. Predstavljanje programa rada za mandatno razdoblje kandidata na listi kandidata u natječajnom postupku imenovanja ravnatelja Graditeljsko- geodetske škole Osijek
3. Upoznavanje članova Školskog odbora sa zaključcima Nastavničkog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Graditeljsko- geodetske škole Osijek
4. Javno glasovanje o kandidatu s liste kandidata za ravnatelja Graditeljsko- geodetske škole Osijek i donošenje Odluke o imenovanju ravnatelja/ice Graditeljsko- geodetske škole Osijek
5. Razno

Dnevni red dat je na usvajanje.

Na prijedlog predsjednika školskog odbora uz dodatno pojašnjenje tajnice škole predlaže se izmjena dnevnog reda, tako da se iza točke 4. doda nova točka dnevnog reda koja glasi:

“Prethodna suglasnost za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) za zaposlenike koji su novom uredbom zatečeni na radnom mjestu.”

Dosadašnja točka 5. dnevnog reda postaje točka 6.

Predloženi dnevni red jednoglasno je usvojen, te isti glasi:

***D n e v n i r e d***

1. Usvajanje zapisnika 39. sjednice Školskog odbora
2. Predstavljanje programa rada za mandatno razdoblje kandidata na listi kandidata u natječajnom postupku imenovanja ravnatelja Graditeljsko- geodetske škole Osijek
3. Upoznavanje članova Školskog odbora sa zaključcima Nastavničkog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Graditeljsko- geodetske škole Osijek
4. Javno glasovanje o kandidatu s liste kandidata za ravnatelja Graditeljsko- geodetske škole Osijek i donošenje Odluke o imenovanju ravnatelja/ice Graditeljsko- geodetske škole Osijek
5. Prethodna suglasnost za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) za zaposlenike koji su novom uredbom zatečeni na radnom mjestu.
6. Razno

**T. 1.**

Na prijedlog predsjednika školskog odbora uz dodatno pojašnjenje tajnice škole izmjenjen je zapisnik 39. sjednice školskog odbora na način da je u T. 5. dodan tekst:

“Na prijedlog članova školskog odbora predloženo je da tajnica škole, koja ima kontakte svih članova Školskog odbora Graditeljsko- geodetske škole Osijek kreira zajedničku Viber grupu naziva “Školski odbor”radi lakše komunikacije članova Školskog odbora.” Zatim je pristupljeno usvajanju zapisnika prethodne sjednice. Jednoglasno usvojen zapisnik 39. sjednice školskog odbora.

T. 2.

Predsjednik školskog odbora Marko Molnar daje riječ kandidatu Darku Pšihistalu za izlaganje programa rada za mandatno razdoblje kandidata na listi kandidata u natječajnom postupku imenovanja ravnatelja Graditeljsko- geodetske škole Osijek.

Darko Pšihistal izlaže svoj program sukladno dostavljenom programu rada u sklopu natječaja.

Nakon izlaganja Mirko Ivković, član Školskog odbora iz reda Osnivača postavlja pitanje ravnatelju.

Pitanje je na koji način se planira nastaviti s uređenjem unutarnjih prostora škole i iz kojih sredstava.

Ravnatelj ističe kako je dio sredstava predviđen u okviru proračuna kojeg dobivamo od Osječko- baranjske županije, također ćemo podnijeti zahtjev Osnivaču za dodjelom dodatnih sredstava za uređenje učionica. Planirana je kompletna rekonstrukcija učionica- nove podne vinil obloge, novi stolci i klupe za sjedenje s katedrom i stolcem za nastavnike te popravak i bojanje zidova učionica.

Također, škola u svom vlasništvu ima stan-garsonjeru površine 24,73 m2 na adresi Opatijska 66 Osijek, koja planira prodati putem javnog natječaja koji će biti proveden u skladu sa Statutom škole te će se i na navedeni način doći do sredstava za renovaciju učionica.

Mirko Ivković zadovoljan je odgovorom te nije imao više pitanja.

Predstavnica Vijeća roditelja, Ivana Nićin, poziva članove školskog odbora na donacije školi za kupovinu perilice posuđa te parne postaje s daskom za glačanje za potrebe škole. Članovi Škoslkog odbora iz reda predstavnika Osnivača obećali su priskrbiti donacije kojima bi se kupila potrebna oprema.

**T. 3.**

 Predsjednik školskog odbora prezentra prisutnim članovima Školskog odbora zaprimljene zaključke o stajalištu Skupa radnika, Nastavničkog vijeća i Vijeća roditelja.

**T. 4.**

 Predsjednik školskog odbora Marko Molnar poziva prisutne članove da pristupe javnom glasovanju dizanjem ruke. Za kandidata Darka Pšihistala glasali su svi prisutni članovi Školskog odbora.

 Prigovora na postupak javnog glasovanja nije bilo te se donosi:

**ODLUKA**

**Postupak javnog glasovanja u natječajnom postupku imenovanja ravnatelja Graditeljsko- geodetske škole Osijek proveden je pravilno i sa šest glasova - za imenuju ravnateljem Graditeljsko- geodetske škole Osijek kandidata Pšihistal, Darka.**

**Odluka o imenovanju ravnatelja Graditeljsko- geodetske škole Osijek usvojena je sa šest glasova - ZA.**

**T. 5.**

 Uvodničar je tajnica škole, Ines Šitum Kulić. Potreba usklađivanja ugovora o radu za sve zaposlenike čije se plaće financiraju iz Državnog proračuna proizlazi iz odredbi Zakona o plaćama u državnoj službi i javnim službama (Narodne novine broj 155/23 ) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24).

 Prema članku 36. stavku 1. Zakona o plaćama u državnoj službi i javnim službama uredbom iz članka 14. stavka 4. ovoga Zakona propisat će se prevođenje dotadašnjih naziva radnih mjesta u javnim službama u nove nazive radnih mjesta na način da se uz nazive radnih mjesta utvrđene dotadašnjim propisima navedu novi nazivi radnih mjesta, s obzirom da je naziv radnog mjesta bitan sastojak ugovora o radu..

 Prema stavku 4. istoga članka 36. čelnik javne službe dužan je u roku od 15 dana od dana stupanja na snagu uredbe iz članka 14. stavka 4. ovoga Zakona ( uredba je stupila na snagu 1. ožujka 2024. ) službenicima i namještenicima ponuditi izmjenu ugovora o radu u skladu s odredbama ovoga Zakona. Iz navedenog razloga zatražena je od Školskog odbora Prethodna suglasnost za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) za zaposlenike koji su novom uredbom zatečeni na radnom mjestu. Prigovora nije bilo te se donosi:

**ODLUKA**

 **Daje se suglasnost za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) za zaposlenike koji su novom uredbom zatečeni na radnom mjestu, s početkom rada 1. ožujka 2024. godine**

**T. 6.**

Pitanja i dodatnih prijedloga nije bilo, te je sjednica je završila 6. ožujka 2024. godine u 13:10 sati.

 **Zapisnik izradila M.P. Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.